pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ โดย อ.ต.ก. จัดงาน “สินค้าเกษตรคุณภาพ ลดค่าครองชีพ” ระหว่างวันที่ 5 - 7 ต.ค. 66 นำผลผลิตคุณภาพส่งตรงถึงมือผู้บริโภค
วันพฤหัสบดีที่ 5 ตุลาคม 2566
กระทรวงเกษตรฯ โดย อ.ต.ก. จัดงาน “สินค้าเกษตรคุณภาพ ลดค่าครองชีพ” ระหว่างวันที่ 5 - 7 ต.ค. 66 นําผลผลิตคุณภาพส่งตรงถึงมือผู้บริโภค
กระทรวงเกษตรฯ โดย อ.ต.ก. จัดงาน “สินค้าเกษตรคุณภาพ ลดค่าครองชีพ” ระหว่างวันที่ 5 - 7 ต.ค. 66 นําผลผลิตคุณภาพส่งตรงถึงมือผู้บริโภค
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานพิธีเปิดงานโครงการ “สินค้าเกษตรคุณภาพ ลดค่าครองชีพ” เนื่องในโอกาสวันคล้ายวันสถาปนา ครบรอบ 49 ปี พร้อมด้วย นายประยูร อินสกุล ปลัดกระทรวงเกษตรและสหกรณ์ นายปณิธาน มีไชยโย ผู้อํานวยการองค์การตลาดเพื่อเกษตรกร ผู้บริหารหน่วยงานในสังกัดกระทรวงเกษตรและสหกรณ์ และเจ้าหน้าที่ในหน่วยงานองค์การตลาดเพื่อเกษตรกร เข้าร่วม ณ องค์การตลาดเพื่อเกษตรกร ว่า การจัดงาน “สินค้าเกษตรคุณภาพ ลดค่าครองชีพ” ครั้งนี้มีวัตถุประสงค์เพื่อสนับสนุนสถาบันเกษตรกรผู้ผลิตด้านการตลาด โดยการขยายช่องทางการจําหน่ายสินค้าทางการเกษตรให้เชื่อมโยงระหว่างเกษตรกรสู่ผู้บริโภคโดยตรง สร้างโอกาสเพิ่มรายได้แก่เกษตรกร และกระตุ้นความเชื่อมั่นให้แก่ผู้บริโภค สร้างเม็ดเงินหมุนเวียนในระบบเศรษฐกิจของประเทศไทย
รัฐมนตรีว่าการกระทรวงเกษตรและสหกรณ์ กล่าวว่า กระทรวงเกษตรและสหกรณ์ ได้ให้ความสําคัญในการดูแลพี่น้องเกษตรกรอย่างมากให้อยู่ดีมีสุข มีรายได้อย่างมั่นคง พร้อมขับเคลื่อนตามนโยบายของรัฐบาลในการยกระดับด้านการเกษตร และส่งเสริมสนับสนุนสถาบันเกษตรกรให้เกิดความเข้มแข็ง เพื่อผลักดันสินค้าที่ผ่านการคัดสรรจากเกษตรกรกระจายผลผลิตออกนอกแหล่งผลิต ก่อให้เกิดการเชื่อมโยงสินค้าเกษตรที่มีคุณภาพเข้าสู่ระบบการตลาดขององค์การตลาดเพื่อเกษตรกร ในการยกระดับสินค้าเกษตร เสริมศักยภาพเกษตรกร รวมถึงเพิ่มทักษะการพัฒนารูปแบบสินค้าและผลิตภัณฑ์ โดยใช้หลักการตลาดนํานวัตกรรม สร้างมูลค่าเพิ่มให้กับสินค้าเกษตร เพื่อยกระดับคุณภาพชีวิตเกษตรกรให้มีความมั่นคงในอาชีพเกษตรกรรม สร้างรายได้ สามารถพึ่งพาตนเองได้อย่างยั่งยืน
ทั้งนี้ กระทรวงเกษตรฯ โดย องค์การตลาดเพื่อเกษตรกร ได้ดําเนินงานโครงการตลาดสินค้าเกษตร เพื่อสร้างโอกาสให้เกษตรกรเกิดการเรียนรู้ สร้างเครือข่าย สร้างช่องทางการจําหน่าย เพิ่มมูลค่าให้กับสินค้าเกษตร รวมทั้งสามารถพัฒนาเป็นองค์ความรู้ที่เหมาะสม และก่อให้เกิดตลาดสินค้าเกษตรคุณภาพแบบถาวรและยั่งยืน
สําหรับกิจกรรม “สินค้าเกษตรคุณภาพ ลดค่าครองชีพ” ที่จัดขึ้นระหว่างวันที่ 5 - 7 ตุลาคม 2566 ณ บริเวณลานกิจกรรม ตลาดริมน้ํา อ.ต.ก. ซึ่งสามารถนําผลผลิตทางการเกษตรรวมถึงสินค้า อุปโภคบริโภค ผลิตภัณฑ์แปรรูป ผัก ผลไม้สด และกล้วยไม้สายพันธุ์ต่างๆ จําหน่ายในราคาพิเศษ เช่น ส้มโอทับทิมสยาม จังหวัดนครศรีธรรมราช , ทุเรียน จังหวัดปราจีนบุรี พริกแกง จังหวัดสงขลา ,พืชผักสวนครัว จังหวัดราชบุรี , สับปะรดห้วยมุ้น จังหวัดอุตรดิตถ์ และกาแฟโรบัสต้า จังหวัดชุมพร เป็นต้น
รัฐบาลไทย-ข่าวทำเนียบรัฐบาล-นายกรัฐมนตรีให้สัมภาษณ์ภายหลังเสร็จสิ้นการตรวจเยี่ยมและมอบนโยบายแก่ผู้บริหารสำนักงานป้องกันและปราบปรามการฟอกเงิน (ปปง.)
วันพฤหัสบดีที่ 5 ตุลาคม 2566
05/10/2566
นายกรัฐมนตรีให้สัมภาษณ์ภายหลังเสร็จสิ้นการตรวจเยี่ยมและมอบนโยบายแก่ผู้บริหารสํานักงานป้องกันและปราบปรามการฟอกเงิน (ปปง.)
นายกรัฐมนตรี ให้สัมภาษณ์ภายหลังเสร็จสิ้นการตรวจเยี่ยมและมอบนโยบายแก่ผู้บริหารสํานักงานป้องกันและปราบปรามการฟอกเงิน (ปปง.)
วันนี้ (5 ตุลาคม 2566) เวลา 11.30น. สํานักงานป้องกันและปราบปรามการฟอกเงิน โดยภายหลังเสร็จสิ้นการตรวจเยี่ยมและมอบนโยบายแก่ผู้บริหารสํานักงานป้องกันและปราบปรามการฟอกเงิน (ปปง.) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้ให้สัมภาษณ์แก่สื่อมวลชน สาระสําคัญ ดังนี้
นายกรัฐมนตรีกล่าวว่า ในวันนี้ได้มามอบนโยบายการปฏิบัติงานแก่คณะผู้บริหารสํานักงานปราบปรามการฟอกเงิน รวมถึงให้กําลังใจในการปฏิบัติหน้าที่ของพนักงาน เนื่องจากเป็นหน่วยงานสําคัญที่เชื่อมโยงเกี่ยวกับความมั่นคง และขึ้นตรงต่อนายกรัฐมนตรี
นายกรัฐมนตรีกล่าวถึง สํานักงานป้องกันและปราบปรามการฟอกเงิน มีหน้าที่เฉพาะการกํากับดูแลธุรกิจสีเทา ธุรกรรมทางด้านการเงิน ซึ่งเป็นองค์ประกอบใหญ่ที่ทําให้ ยาเสพติด พนันออนไลน์ ขยายธุรกิจได้รวดเร็ว การทํางานของ ปปง. เพื่อยึดทรัพย์ โดยการบังคับใช้นโยบาย จึงมีความสําคัญมาก มาให้นโยบายวันนี้เพื่อให้ทํางานด้วยหลักนิติธรรม กระชับ รวดเร็วขึ้น ตามหลักสิทธิมนุษยชน พิสูจน์ทราบให้ได้ และกฎหมายต้องมีความโปร่งใส ประชาชนสามารถตรวจสอบได้ โดยวันนี้ได้กําชับให้มีระบบการดําเนินการที่กระชับ รวดเร็วมีไทม์ไลน์ชัดเจนขึ้น ในการทํางาน พร้อมกันนี้ นายกรัฐมนตรีได้สั่งการให้ดําเนินการด้วยความ สุจริต รอบคอบ ตอบสังคมได้ เชื่อว่า ประสิทธิภาพการทํางานจะดีขึ้น ข้อครหาลดลง
รัฐบาลไทย-ข่าวทำเนียบรัฐบาล-การรถไฟแห่งประเทศไทย สนับสนุนนโยบายรัฐบาลช่วยลดค่าครองชีพ จัดโปรโมชั่นลดค่าบริการขนส่งพิเศษ พัสดุหนักไม่เกิน 2 กก. เหมาจ่ายเพียงชิ้นละ 30 บาทตลอดระยะทาง
วันพฤหัสบดีที่ 5 ตุลาคม 2566
การรถไฟแห่งประเทศไทย สนับสนุนนโยบายรัฐบาลช่วยลดค่าครองชีพ จัดโปรโมชั่นลดค่าบริการขนส่งพิเศษ พัสดุหนักไม่เกิน 2 กก. เหมาจ่ายเพียงชิ้นละ 30 บาทตลอดระยะทาง
เริ่มตั้งแต่บัดนี้ถึง 31 มีนาคม 2567
นายเอกรัช ศรีอาระยันพงษ์ หัวหน้าสํานักงานผู้ว่าการ การรถไฟแห่งประเทศไทย (รฟท.) เปิดเผยว่า เพื่อสนับสนุนนโยบายรัฐบาล และกระทรวงคมนาคมในการช่วยลดค่าครองชีพของประชาชนและภาคธุรกิจ นายนิรุฒ มณีพันธ์ ผู้ว่าการรถไฟฯ จึงได้มอบนโยบายให้ รฟท. ร่วมเป็นส่วนหนึ่งในการช่วยลดค่าครองชีพ โดยปรับลดค่าบริการขนส่งพิเศษสําหรับพัสดุประเภทหีบห่อวัตถุมีน้ําหนักไม่เกิน 2 กิโลกรัม เหลือเพียงชิ้นละ 30 บาท เป็นระยะเวลา 6 เดือน เพื่อช่วยลดต้นทุนและรายจ่ายแก่ประชาชน ผู้ประกอบการ ร้านค้าขนาดเล็ก ร้านออนไลน์ รวมถึงเอสเอ็มอี ให้มีต้นทุนการขนส่งที่ถูกลงกว่าปกติถึง 50-70% เริ่มเปิดให้บริการได้ตั้งแต่บัดนี้จนถึง 31 มีนาคม 2567
สําหรับสินค้าใช้บริการขนส่งดังกล่าว จะต้องบรรจุในกล่องหรือซองที่ปิดมิดชิด แข็งแรง เป็นสินค้าที่ไม่เน่าเสียง่าย และมีน้ําหนักต่อชิ้นไม่เกิน 2 กิโลกรัม เช่น อะไหล่ เสื้อผ้า อาหารแห้ง โดยคิดอัตราค่าบริการแบบเหมาจ่ายชิ้นละ 30 บาท ตลอดระยะทางที่มีการขนส่งสินค้าของขบวนรถสินค้าและขบวนรถโดยสาร นอกจากนี้ ผู้ใช้บริการสามารถรวมส่งสินค้าในครั้งเดียวกันได้ถึง 10 ชิ้น ซึ่งจะคิดค่าบริการเป็นรายชิ้นโดยไม่คิดค่าบริการยกขึ้นลง ตลอดจนมีการรับประกันความเสียหายของสินค้าที่เกิดจากการขนส่งตามระเบียบของ รฟท. อีกด้วย
“ผู้สนใจสามารถให้บริการโปรโมชั่นพิเศษนี้ ได้ทุกวัน ไม่มีวันหยุดข้าราชการ และสามารถใช้บริการได้ทุกสถานีที่มีการรับ-ส่งสินค้าของ รฟท. ซึ่งแต่ละครั้งจะใช้เวลาขนส่งจากต้นทางถึงปลายทางที่รวดเร็วภายใน 1 – 2 วัน สนใจสอบถามข้อมูลเพิ่มเติมได้ที่สถานีรถไฟทุกแห่ง หรือศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง”
นายเอกรัชฯ กล่าวด้วยว่า ปัจจุบันการให้บริการรับส่งสินค้าและพัสดุในประเทศ มีแนวโน้มขยายตัวอย่างรวดเร็ว และจากการสํารวจพบว่า ผู้บริโภคมีพฤติกรรมการซื้อสินค้าผ่านช่องทางออนไลน์เพิ่มขึ้นอย่างต่อเนื่อง ส่งผลให้การขนส่งพัสดุขนาดเล็กและขนาดกลางมีปริมาณการขนส่งที่เพิ่มขึ้นมากกว่า 50% ดังนั้น รฟท. ได้เตรียมขยายการให้บริการขบวนรถพิเศษรับ-ส่งสินค้า ทั้งแบบเหมาขบวน และการพ่วงไปกับขบวนรถชนิดต่าง ๆ เพื่อรองรับพฤติกรรมของผู้บริโภคที่เปลี่ยนแปลงในอนาคต
“การขยายบริการรับส่งสินค้าและพัสดุทางรถไฟ นอกจากจะเป็นทางการเลือกในการช่วยลดค่าครองชีพในการขนส่งสินค้าแก่ประชาชน และผู้ประกอบการแล้ว ยังจะเป็นการช่วยเพิ่มรายได้ให้กับ รฟท. อีกทางหนึ่งด้วย ซึ่งสอดคล้องกับยุทธศาสตร์ของ รฟท. ที่มุ่งส่งเสริมการปรับโหมดการขนส่งจากถนนสู่ระบบราง และเชื่อมโยงการขนส่งทางรางเข้ากับฐานการผลิตอุตสาหกรรมและเกษตรกรรม เพราะการขนส่งทางราง ถือเป็นระบบโลจิสติกส์ที่มีประสิทธิภาพ ต้นทุนต่ํา ประหยัดพลังงาน และเป็นมิตรกับสิ่งแวดล้อม”
ท้ายนี้ รฟท. มีความมุ่งมั่นที่พัฒนาโครงข่ายและเพิ่มประสิทธิภาพการขนส่งทางรางอย่างต่อเนื่อง เพื่อเชื่อมโยงการคมนาคมขนส่งผู้โดยสารและสินค้า โดยได้มีการลงทุนโครงการก่อสร้างรถไฟทางคู่ เส้นทางรถไฟสายใหม่ รวมถึงจัดหาหัวรถจักรรุ่นใหม่เข้ามา เพื่อขยายเครือข่ายการขนส่งให้ครอบคลุมทุกภูมิภาค สอดรับกับยุทธศาสตร์การพัฒนาโลจิสติกส์ของประเทศ และสนับสนุนให้ไทยเป็นศูนย์กลางการคมนาคมขนส่งของอาเซียนในอนาคตอันใกล้
รัฐบาลไทย-ข่าวทำเนียบรัฐบาล-เลขา รมว.มท. แจ้ง มท.1 เตรียมนั่งหัวโต๊ะเป็นประธานหารือเร่งวางมาตรการจำกัดการออกใบอนุญาตพกปืน ดูแลความปลอดภัยประชาชน พร้อมชงแก้กฎหมายหากมีความจำเป็น
วันพุธที่ 4 ตุลาคม 2566
04/10/2566
เลขา รมว.มท. แจ้ง มท.1 เตรียมนั่งหัวโต๊ะเป็นประธานหารือเร่งวางมาตรการจํากัดการออกใบอนุญาตพกปืน ดูแลความปลอดภัยประชาชน พร้อมชงแก้กฎหมายหากมีความจําเป็น
เลขา รมว.มท. แจ้ง มท.1 เตรียมนั่งหัวโต๊ะเป็นประธานหารือเร่งวางมาตรการจํากัดการออกใบอนุญาตพกปืน ดูแลความปลอดภัยประชาชน พร้อมชงแก้กฎหมายหากมีความจําเป็น
น.ส.ไตรศุลี ไตรสรณกุล เลขานุการรัฐมนตรีว่าการกระทรวงมหาดไทย กล่าวว่า ในวันพรุ่งนี้ (5 ต.ค. 66) เวลา 11.00 น. นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงมหาดไทย จะเป็นประธานการประชุม เพื่อพิจารณาแนวทางจํากัดการออกใบอนุญาตพกปืนแก่บุคคลทั่วไป ที่ทําเนียบรัฐบาล
สําหรับการประชุมในครั้งนี้ รัฐมนตรีว่าการกระทรวงมหาดไทย ได้มีข้อสั่งการให้อธิบดีกรมการปกครองประสานหน่วยงานที่เกี่ยวข้องเพื่อรวบรวมข้อมูล และเสนอเป็นแนวทางเพื่อที่ประชุม พิจารณากําหนดมาตรการควบคุมการครอบครอง การพกพา และการใช้อาวุธปืน เครื่องกระสุน สิ่งเทียมปืน เพื่อความปลอดภัยของประชาชน ทั้งในระยะสั้น ระยะกลาง และระยะยาว และพร้อมจะเสนอให้มีการแก้กฎหมายที่เกี่ยวข้องหากมีความจําเป็น
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ หารือการจัดทำงบประมาณรายจ่ายประจำปีงบประมาณ พ.ศ. 2567
วันพฤหัสบดีที่ 5 ตุลาคม 2566
กระทรวงเกษตรและสหกรณ์ หารือการจัดทํางบประมาณรายจ่ายประจําปีงบประมาณ พ.ศ. 2567
กระทรวงเกษตรและสหกรณ์ หารือการจัดทํางบประมาณรายจ่ายประจําปีงบประมาณ พ.ศ. 2567 พร้อมนํานโยบายของรัฐบาลมาขับเคลื่อน เพื่อเพิ่มรายได้เกษตรกร
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ พร้อมด้วย นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ นายประยูร อินสกุล ปลัดกระทรวงเกษตรและสหกรณ์ และผู้บริหารทุกหน่วยงานในสังกัดกระทรวงเกษตรและสหกรณ์ ประชุมหารือการจัดทํางบประมาณรายจ่ายประจําปีงบประมาณ พ.ศ. 2567 ร่วมกับ นายอนันต์ แก้มกําเนิด รองผู้อํานวยการสํานักงบประมาณ และคณะ ณ ห้องประชุมธารทิพย์ อาคาร 99 ปี หม่อมหลวงชูชาติ กําภู กรมชลประทาน สามเสน
รัฐมนตรีว่าการกระทรวงเกษตรและสหกรณ์ กล่าวว่า การจัดสรรงบประมาณถือว่าเป็นสิ่งสําคัญที่จะทําให้การขับเคลื่อนนโยบายของกระทรวงเกษตรฯ สามารถดําเนินการตามเป้าหมายได้ ซึ่งการกําหนดนโยบายของกระทรวงเกษตรฯ นั้น มุ่งดําเนินการให้สอดคล้องกับนโยบายของนายกรัฐมนตรี ในการตั้ง GDP มีเป้าหมายต้องสามารถเพิ่มรายได้ให้พี่น้องเกษตรกร 3 เท่า ในระยะเวลา 4 ปี โดยนโยบายของรัฐบาลที่เกี่ยวข้องด้านการเกษตร ประกอบด้วย 1) นโยบายพิทักษ์รักไว้ซึ่งสถาบันพระมหากษัตริย์ 2) นโยบายแก้ไขปัญหาเฉพาะหน้า และ 3) นโยบายระยะกลาง ระยะยาว “สร้างรายได้ สร้างโอกาส และสร้างคุณภาพชีวิต” อย่างไรก็ตาม กระทรวงเกษตรฯ พร้อมที่จะนํานโยบายของรัฐบาลมาขับเคลื่อนเพื่อให้เห็นผลเป็นรูปธรรม และนํางบประมาณมาใช้ให้เกิดประโยชน์และความคุ้มค่ามากที่สุด
ด้าน นายอนุชา กล่าวว่า นโยบายของกระทรวงเกษตรฯ จะเป็นประโยชน์ในการพัฒนาภาคการเกษตร และนําประโยชน์ไปสู่พี่น้องประชาชนและเกษตรกร ซึ่งหากภาคการเกษตรสําเร็จ จะสามารถเป็นเม็ดเงินตั้งต้นในการพัฒนาประเทศต่อไป อย่างไรก็ตาม พร้อมที่จะขับเคลื่อนงานตามนโยบายของรัฐมนตรีว่าการกระทรวงเกษตรและสหกรณ์ เพื่อให้บรรลุตามเป้าหมายที่ตั้งไว้
รัฐบาลไทย-ข่าวทำเนียบรัฐบาล-ผู้ว่าฯ กำแพงเพชร นำทีมรุดลงพื้นที่ตรวจสอบความเสียหายสะพานศรีมงคลวชิรานุสรณ์ พร้อมประสานกรมทางหลวงชนบทติดตั้งสะพานเบลีย์-จัดรถรับส่งนักเรียนและประชาชน บรรเทาความเดือดร้อนการสัญจร
วันพฤหัสบดีที่ 5 ตุลาคม 2566
05/10/2566
ผู้ว่าฯ กําแพงเพชร นําทีมรุดลงพื้นที่ตรวจสอบความเสียหายสะพานศรีมงคลวชิรานุสรณ์ พร้อมประสานกรมทางหลวงชนบทติดตั้งสะพานเบลีย์-จัดรถรับส่งนักเรียนและประชาชน บรรเทาความเดือดร้อนการสัญจร
ผู้ว่าฯ กําแพงเพชร นําทีมรุดลงพื้นที่ตรวจสอบความเสียหายสะพานศรีมงคลวชิรานุสรณ์ พร้อมประสานกรมทางหลวงชนบทติดตั้งสะพานเบลีย์-จัดรถรับส่งนักเรียนและประชาชน บรรเทาความเดือดร้อนการสัญจรชั่วคราว
วันนี้ (5 ต.ค. 66) นายชาธิป รุจนเสรี ผู้ว่าราชการจังหวัดกําแพงเพชร เปิดเผยว่า จากกรณีสะพานศรีมงคลวชิรานุสรณ์ (สะพานข้ามแม่น้ําปิง ตําบลวังแขม-ตําบลแม่ลาด) ทรุดลงเมื่อช่วงเวลา 00.26 น. และตัวสะพานหลุดออกจากตอม่อพังถล่ม เมื่อเวลาประมาณ 06.00 น. ตนได้ลงพื้นที่ตรวจสอบความเสียหายร่วมกับหน่วยงานที่เกี่ยวข้อง ทั้งฝ่ายปกครอง องค์กรปกครองส่วนท้องถิ่น และกรมทางหลวงชนบท พบว่าไม่มีผู้ได้รับบาดเจ็บหรือเสียชีวิต โดยนายสุทธิพงษ์ จุลเจริญ ปลัดกระทรวงมหาดไทย ในฐานะรองผู้บัญชาการป้องกันและบรรเทาสาธารณภัยแห่งชาติ ได้สั่งการให้จังหวัดกําแพงเพชรบูรณาการภาคีเครือข่ายทุกภาคส่วนในพื้นที่แก้ไขปัญหาและบรรเทาความเดือดร้อนให้กับพี่น้องประชาชน
"จังหวัดกําแพงเพชรได้ดําเนินการประสานองค์กรปกครองส่วนท้องถิ่น และกํานัน ผู้ใหญ่บ้าน จัดเวรยามประจําจุดเพื่อป้องกันมิให้ผู้ใดเข้าไปในพื้นที่ และจัดรถรับ-ส่งนักเรียนและประชาชนในการเดินทางสัญจรข้ามแม่น้ําปิง พร้อมทั้งจัดทําป้ายประชาสัมพันธ์การใช้เส้นทางให้ผู้สัญจรหลีกเลี่ยงเส้นทางอื่น เพื่อไม่ให้เกิดผลกระทบกับประชาชนในพื้นที่ และเมื่อระดับน้ําในแม่น้ําปิงลดลง แขวงทางหลวงชนบทจะนําสะพานเบลีย์มาวางติดตั้งเพื่อให้ประชาชนเดินผ่านหรือสําหรับเฉพาะรถมอเตอร์ไซค์ผ่านเพียงอย่างเดียว ทั้งนี้ ในการแก้ไขปัญหาระยะยาว กรมทางหลวงชนบทจะดําเนินการใช้งบประมาณปี 2567 ซ่อมแซม โดยใช้คอนกรีตกําลังอัดสมรรถนะสูงซ่อมแซมต่อไป" ผวจ.กําแพงเพชร กล่าวเพิ่มเติม
รัฐบาลไทย-ข่าวทำเนียบรัฐบาล-นายสุรพงษ์ อึ้งอัมพรวิไล ที่ปรึกษารัฐมนตรีช่วยว่าการกระทรวงคมนาคม ให้กลุ่ม Grab เคลื่อนที่เร็วเราช่วยกัน และกลุ่มผู้ขับขี่ GrabBike (win) เข้าพบ เพื่อร่วมหารือแนวทางการแก้ไขปัญหาบร
วันพฤหัสบดีที่ 5 ตุลาคม 2566
นายสุรพงษ์ อึ้งอัมพรวิไล ที่ปรึกษารัฐมนตรีช่วยว่าการกระทรวงคมนาคม ให้กลุ่ม Grab เคลื่อนที่เร็วเราช่วยกัน และกลุ่มผู้ขับขี่ GrabBike (win) เข้าพบ เพื่อร่วมหารือแนวทางการแก้ไขปัญหาบร
..
นายสุรพงษ์ อึ้งอัมพรวิไล ที่ปรึกษารัฐมนตรีช่วยว่าการกระทรวงคมนาคม ให้กลุ่ม Grab เคลื่อนที่เร็วเราช่วยกัน และกลุ่มผู้ขับขี่ GrabBike (win) เข้าพบ เพื่อร่วมหารือแนวทางการแก้ไขปัญหาบรรเทาความเดือดร้อน
นายสุรพงษ์ ปิยะโชติ รัฐมนตรีช่วยว่าการกระทรวงคมนาคม มอบหมายให้ นายสุรพงษ์ อึ้งอัมพรวิไล ที่ปรึกษารัฐมนตรีช่วยว่าการกระทรวงคมนาคม เป็นผู้แทน ให้กลุ่ม Grab เคลื่อนที่เร็วเราช่วยกัน และกลุ่มผู้ขับขี่ GrabBike (win) เข้าพบ เพื่อร่วมหารือแนวทางการแก้ไขปัญหาบรรเทาความเดือดร้อน ของผู้ขับขี่ที่ได้รับผลกระทบจากการให้บริการ โดยมี นายเสกสม อัครพันธุ์ รองอธิบดีกรมการขนส่งทางบก และเจ้าหน้าที่ที่เกี่ยวข้องเข้าร่วม ในวันที่ 4 ตุลาคม 2566 ณ ห้องประชุมกระทรวงคมนาคม
นายสุรพงษ์ อึ้งอัมพรวิไล กล่าวว่า กลุ่ม Grab เคลื่อนที่เร็วเราช่วยกัน และกลุ่มผู้ขับขี่ GrabBike (win) ได้ยื่นหนังสือเพื่อขอให้กระทรวงฯ ช่วยเหลือ พร้อมร่วมหารือแนวทางการแก้ไขและบรรเทาความเดือดร้อนของผู้ขับขี่ที่ได้รับผลกระทบจากการให้บริการ ดังนี้
1. การลงทะเบียนที่มีขั้นตอนล่าช้ามากเกินไป และบางพื้นที่ในเขตกรุงเทพฯ และจังหวัดต่าง ๆ ยังไม่เปิดลงทะเบียน ขอให้ภาครัฐเร่งดําเนินการ
2. การปรับปรุงกฎหมายกําหนดขนาดเครื่องยนต์ของรถที่มีความเหมาะสมกับการรับ - ส่งผู้โดยสารสอดคล้องกับสถานการณ์ปัจจุบัน
3. ขอให้ภาครัฐเป็นผู้ประสานงานกลางระหว่างไรเดอร์และแพลตฟอร์มต่าง ๆ
4. ขอให้ภาครัฐเปิดอบรมการขับขี่และกฎหมายที่เกี่ยวข้องให้กับไรเดอร์อย่างต่อเนื่อง
ทั้งนี้ ที่ปรึกษารัฐมนตรีช่วยว่าการกระทรวงคมนาคม ได้สั่งการให้กรมการขนส่งทางบก (ขบ.) พิจารณาข้อเรียกร้องดังกล่าว และกําชับให้ดําเนินการภายใต้ระเบียบ ข้อบังคับ กฎหมาย เพื่อความเท่าเทียมและเป็นธรรม โดยยึดประโยชน์ที่ประชาชนจะได้รับเป็นสําคัญ ซึ่งหลังจากนี้ ขบ. จะเชิญทุกฝ่ายที่เกี่ยวข้องหารือร่วมกัน และนําข้อเรียกร้องไปพิจารณากําหนดแนวทางในการแก้ไขปัญหาที่เหมาะสม เพื่อให้ทุกฝ่ายสามารถประกอบอาชีพร่วมกันได้โดยเร็วต่อไป
รัฐบาลไทย-ข่าวทำเนียบรัฐบาล-ไทย-มาเลเซียร่วมหารือทวิภาคีเร่งจัดทำบันทึกความเข้าใจว่าด้วยความร่วมมือด้านการเกษตร
วันพฤหัสบดีที่ 5 ตุลาคม 2566
ไทย-มาเลเซียร่วมหารือทวิภาคีเร่งจัดทําบันทึกความเข้าใจว่าด้วยความร่วมมือด้านการเกษตร
ไทย-มาเลเซียร่วมหารือทวิภาคีเร่งจัดทําบันทึกความเข้าใจว่าด้วยความร่วมมือด้านการเกษตรเพื่อพัฒนาความร่วมมือด้านการเกษตรในหลายสาขาที่สนใจร่วมกันในเร็วๆนี้
(เมื่อวันที่ 4 ต.ค. 66) นายไชยา พรหมา รัฐมนตรีช่วยว่าการกระทรวงเกษตรและสหกรณ์ หารือความร่วมมือด้านการเกษตรกับ นายโมฮัมหมัด ซาบุ (H.E. Datuk Seri Haji Mohamad bin Sabu) รัฐมนตรีกระทรวงเกษตรและความมั่นคงอาหารของมาเลเซีย โดยมีนายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ นางสาวลดา ภู่มาศเอกอัครราชทูต ณ กรุงกัวลาลัมเปอร์ นายถาวร ทันใจ รองอธิบดีกรมประมง นายประภาส ภิญโญชีพ รองอธิบดีกรมปศุสัตว์ผู้อํานวยการสํานักการเกษตรต่างประเทศ อัครราชทูตที่ปรึกษา (ฝ่ายเกษตร) ประจําสถานเอกอัครราชทูต ณ กรุงจาการ์ตาและเจ้าหน้าที่สังกัดกระทรวงเกษตรและสหกรณ์เข้าร่วม ณ กรุงกัวลาลัมเปอร์มาเลเซีย
สําหรับการหารือร่วมกันในครั้งนี้ทั้งสองฝ่ายเห็นควรพัฒนาความร่วมมือทางวิชาการและการค้าสินค้าเกษตรระหว่างกันให้เพิ่มมากขึ้นรวมถึงการอํานวยความสะดวกทางการค้าทั้งสินค้าพืชประมงและปศุสัตว์โดยเฉพาะการส่งออกโคเนื้อและแพะของไทยนอกจากนี้มาเลเซียประสงค์จะนําเข้าข้าวและไก่จากไทยเพิ่มขึ้นอีกด้วย
ทั้งนี้ ทั้งสองฝ่ายเห็นชอบร่วมกันที่จะเร่งรัดจัดทําบันทึกความเข้าใจว่าด้วยความร่วมมือด้านการเกษตรเพื่อพัฒนาความร่วมมือด้านการเกษตรในหลายสาขาที่สนใจร่วมกันในอนาคตอันใกล้นี้
รัฐบาลไทย-ข่าวทำเนียบรัฐบาล-ปลัดฯ ณัฐพล นั่งหัวโต๊ะ เคาะตัวชี้วัดกระทรวงอุตสาหกรรม ปี 67 มุ่งตอบโจทย์ประสิทธิภาพและสมรรถนะ รับนโยบาย MIND ใช้หัวและใจ ปั้นอุตสาหกรรมคู่ชุมชน
วันพฤหัสบดีที่ 5 ตุลาคม 2566
05/10/2566
ปลัดฯ ณัฐพล นั่งหัวโต๊ะ เคาะตัวชี้วัดกระทรวงอุตสาหกรรม ปี 67 มุ่งตอบโจทย์ประสิทธิภาพและสมรรถนะ รับนโยบาย MIND ใช้หัวและใจ ปั้นอุตสาหกรรมคู่ชุมชน
ปลัดฯ ณัฐพล นั่งหัวโต๊ะ เคาะตัวชี้วัดกระทรวงอุตสาหกรรม ปี 67 มุ่งตอบโจทย์ประสิทธิภาพและสมรรถนะ รับนโยบาย MIND ใช้หัวและใจ ปั้นอุตสาหกรรมคู่ชุมชน
วันที่ 2 ตุลาคม 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมคณะกรรมการกํากับการประเมินผลการปฏิบัติราชการของส่วนราชการในกระทรวงอุตสาหกรรม ประจําปีงบประมาณ พ.ศ. 2567 โดยมี นายเอกภัทร วังสุวรรณ นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม และคณะผู้บริหารกระทรวงอุตสาหกรรม เข้าร่วม ณ ห้องประชุม อก.1 สํานักงานปลัดกระทรวงอุตสาหกรรม
โดยในการประชุมได้มีการกําหนดตัวชี้วัด ค่าน้ําหนัก ค่าเป้าหมายในการประเมินผลการปฏิบัติราชการของส่วนราชการในสังกัดกระทรวงอุตสาหกรรม องค์ประกอบที่ 1 การประเมินประสิทธิภาพผลการดําเนินงาน (Performance Base) (ร้อยละ 70) ประกอบด้วย ตัวชี้วัดตามภารกิจ (Functional KPIs) และตัวชี้วัดการขับเคลื่อนการบูรณาการร่วมกัน (Joint KPIs) องค์ประกอบที่ 2 การประเมินศักยภาพในการดําเนินงาน (Potential Base) ประกอบด้วย การพัฒนาองค์การสู่ดิจิทัล และการประเมินสถานะของหน่วยงานในการเป็นระบบรายการ 4.0 (PMQA 4.0) มุ่งตอบโจทย์แผนการปฏิบัติราชการและยุทธศาสตร์ของกระทรวงอุตสาหกรรม
รัฐบาลไทย-ข่าวทำเนียบรัฐบาล-​รัฐมนตรี DE ร่วมกับ กสทช. เดินหน้าการแจ้งเตือนภัยแบบเจาะจงสำหรับคนไทยทั้งประเทศ ใช้เทคโนโลยี cell broadcast
วันพฤหัสบดีที่ 5 ตุลาคม 2566
05/10/2566
​รัฐมนตรี DE ร่วมกับ กสทช. เดินหน้าการแจ้งเตือนภัยแบบเจาะจงสําหรับคนไทยทั้งประเทศ ใช้เทคโนโลยี cell broadcast
​รัฐมนตรี DE ร่วมกับ กสทช. เดินหน้าการแจ้งเตือนภัยแบบเจาะจงสําหรับคนไทยทั้งประเทศ ใช้เทคโนโลยี cell broadcast
วันนี้ (5 ตุลาคม 2566) เวลา 12.50 น. ณ หน้าตึกบัญชาการ 1 ทําเนียบรัฐบาล นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม แถลงต่อสื่อมวลชนตามที่นายเศรษฐา ทวีสิน นายกรัฐมนตรี แสดงความกังวลต่อกรณีห้างสยามพารากอน โดยเฉพาะเรื่องการแจ้งเตือนภัย (Emergency Alert) สําหรับคนไทยแบบเจาะจง กรณีมีเหตุร้ายหรือภัยพิบัติ ที่ยังไม่มีประสิทธิภาพเท่าที่ควร และต้องการให้หน่วยงานรัฐ สามารถแจ้งเตือนแบบเจาะจงได้ทันเวลา เพื่อป้องกันภัยและลดความเสียหายต่อประชาชน โดยได้มอบหมายให้ กระทรวงดิจิทัลเพื่อเศรษฐกิจและสังคมช่วยดําเนินการในส่วนที่เกี่ยวข้องโดยเร็วนั้น
รัฐมนตรีว่าการกระทรวงดิจิทัลเพื่อเศรษฐกิจและสังคมพร้อมกับ นายไตรรัตน์ วิริยะศิริกุล รักษาการเลขาธิการ สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ชี้แจงประเด็นที่เกี่ยวข้อง โดยระยะเร่งด่วนภายใน 1 เดือน ใช้ระบบส่ง SMS (Location Based Service) ให้ครอบคลุมทั้งประเทศ จากเดิมที่มีใช้อย่างไม่ครอบคลุม ไม่บูรณาการ ไม่มีประสิทธิภาพเท่าที่ควร ส่วนระยะปานกลางโดยเร็ว ใช้ระบบ Cell Broadcast เป็นระบบที่มีประสิทธิภาพสูงกว่า SMS โดยจะแจ้งเตือนแบบเจาะจงได้ทันที และมีการเตือนได้หลายรูปแบบ เช่น การสั่นของโทรศัพท์เคลื่อนที่และเครื่องมือสื่อสาร ซึ่ง cell broadcast พร้อมดําเนินการจะเร่งขยายใช้วงกว้างโดยเร็ว
ในส่วนของระบบ Cell Broadcast เป็นระบบการส่งข้อความแบบส่งตรงจากเสาส่งสัญญาณสื่อสารในพื้นที่ ไปยังโทรศัพท์เคลื่อนที่ และเครื่องมือสื่อสารในพื้นที่ที่มีการติดตั้งเสาส่งสัญญาณ ซึ่งจะทําให้การส่งข้อมูลรวดเร็วและครอบคลุมทั้งพื้นที่ และ Cell Broadcast ไม่ต้องการเบอร์โทรศัพท์ ทําให้รวดเร็วกว่าการส่ง SMS มาก นอกจากนี้ ระบบ Cell Broadcast สามารถทํางานได้โดยไม่ต้องดาวน์โหลดแอปพลิเคชัน ส่วนระบบการแจ้งเตือนภัยเดิมแบบ SMS จะมีประสิทธิภาพน้อยกว่าระบบ Cell Broadcast มาก โดยระบบ SMS จะใช้เวลาประมาณ 15 - 20 นาทีในการประมวลผลว่ามี SIM โทรศัพท์หมายเลขใดอยู่ในพื้นที่บ้าง และใช้เวลาในการส่งข้อความอีกประมาณ 1 – 20 นาทีในการส่งให้ครบกลุ่มเป้าหมายในพื้นที่ โดยเฉพาะในกรณีที่มีคนจํานวนมากในพื้นที่เป้าหมาย
นายประเสริฐกล่าวอีกว่า ทางกระทรวงดิจิทัลเพื่อเศรษฐกิจและสังคมร่วมกับ กสทช. ได้ประสานงานกับทางเครือข่ายโทรศัพท์มือถือ AIS และ True ทุกฝ่ายให้ความร่วมมือเป็นอย่างดี ซึ่งวันนี้ปัญหาเหล่านี้เป็นปัญหาระดับชาติ เป็นภัยที่เกิดขึ้นเมื่อไรไม่มีใครทราบ โดยจะรีบไปดําเนินการโดยเร่งด่วนและหารือกับนายกรัฐมนตรีในเรื่องข้อสั่งการที่สําคัญต่อไป
รัฐบาลไทย-ข่าวทำเนียบรัฐบาล-ปลัด พม. สั่ง ทีม One Home พม. ทั่วประเทศ  รับมือน้ำท่วม พร้อมเตรียมแผนช่วยเหลือกลุ่มเปราะบางหลังน้ำลด
วันพฤหัสบดีที่ 5 ตุลาคม 2566
ปลัด พม. สั่ง ทีม One Home พม. ทั่วประเทศ  รับมือน้ําท่วม พร้อมเตรียมแผนช่วยเหลือกลุ่มเปราะบางหลังน้ําลด
ปลัด พม. สั่ง ทีม One Home พม. ทั่วประเทศ  รับมือน้ําท่วม พร้อมเตรียมแผนช่วยเหลือกลุ่มเปราะบางหลังน้ําลด
เมื่อวันที่ 3 ตุลาคม 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ขณะนี้ เกิดน้ําท่วมในหลายพื้นที่ของประเทศ ทําให้พี่น้องประชาชนจํานวนมากกําลังประสบปัญหาความเดือดร้อน ซึ่งนายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มีความห่วงใยพี่น้องประชาชน โดยเฉพาะครอบครัวกลุ่มเปราะบางที่มีเด็กเล็ก ผู้สูงอายุ และคนพิการ ที่ต้องให้ความช่วยเหลืออย่างทันสถานการณ์ ทั้งนี้ จึงได้กําชับให้ทุกหน่วยงานทั่วประเทศของกระทรวง พม. เตรียมความพร้อมในการช่วยเหลือพี่น้องประชาชนอย่างมีประสิทธิภาพ
นายอนุกูล กล่าวต่อไปว่า ทั้งนี้ ตนได้ประชุมแนวทางการช่วยเหลือผู้ประสบอุทกภัยร่วมกับคณะผู้บริหาร ผู้อํานวยการส่งเสริมและสนับสนุนวิชาการ 1-11 พัฒนาสังคมและความมั่นคงของมนุษย์จังหวัด พร้อมด้วยหน่วยงานทีม One Home พม. จังหวัดทั่วประเทศ โดยได้สั่งการให้ทุกหน่วยงานเฝ้าระวังและติดตามสถานการณ์น้ําท่วมที่จะเกิดขึ้นในพื้นที่ และเตรียมการเผชิญเหตุ หากเกิดน้ําท่วม โดยขอให้ทํางานอย่างใกล้ชิดร่วมกับสํานักงานป้องกันและบรรเทาสาธาณภัยจังหวัด พร้อมทั้งเร่งสํารวจครอบครัวกลุ่มเปราะบางว่า มีเด็กเล็ก ผู้สูงอายุ คนพิการ จํานวนเท่าไหร่ อาศัยอยู่ที่ไหนบ้าง สําหรับการเข้าช่วยเหลือได้อย่างทันท่วงที
นายอนุกูล กล่าวเพิ่มเติมว่า หากครอบครัวกลุ่มเปราะบางประสบอุทกภัย กระทรวง พม. พร้อมทํางานให้ความช่วยเหลือร่วมกับ จังหวัด เหล่ากาชาด มูลนิธิต่างๆ และภาคีเครือข่ายในพื้นที่ เพื่อบรรเทาความเดือดร้อนของพี่น้องประชาชนให้ได้มากที่สุด ไม่ว่าจะเป็นการมอบเครื่องอุปโภคบริโภค เงินช่วยเหลือ การสนับสนุนการจัดตั้งครัวชุมชนและศูนย์อพยพ เป็นต้น และที่สําคัญ หลังจากน้ําลด กระทรวง พม. มีบทบาทหน้าที่สําคัญในการฟื้นฟูเยียวยาและพัฒนาผู้ประสบอุทกภัย โดย หน่วยงานทีม One Home พม. แต่ละจังหวัด ซึ่งมีนักสังคมสงเคราะห์รวมอยู่ด้วย จะลงพื้นที่ออกเยี่ยมบ้านเข้าไปพบปะพูดคุยเพื่อช่วยเยียวฟื้นฟูสภาพจิตใจที่ได้รับผลกระทบจากน้ําท่วม และสํารวจปัญหาความเดือดร้อนและความต้องการให้ช่วยเหลือของครอบครัวกลุ่มเปราะบาง เพื่อเป็นข้อมูลในการนําไปวางแผนการให้ความช่วยเหลือไม่ว่าจะเป็น การมอบเครื่องอุปโภคบริโภค เงินช่วยเหลือ เงินอุดหนุน เงินสงเคราะห์ การฝึกอาชีพระยะสั้น เงินทุนประกอบอาชีพ การซ่อมแซมที่อยู่อาศัยสําหรับผู้สูงอายุและคนพิการ และ การฟื้นฟูวิถีชีวิตและสภาพแวดล้อมชุมชน เป็นต้น เพื่อให้พี่น้องประชาชนสามารถกลับมาใช้ชีวิตได้เป็นปกติโดยเร็วที่สุด
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม#กระทรวงพม #รมวพม #รับฟังทําจริง
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา ให้รัฐมนตรีช่วยว่าการกระทรวงวิสาหกิจและการผลิตในอิตาลี และคณะ เข้าพบปะหารือ
วันพฤหัสบดีที่ 5 ตุลาคม 2566
05/10/2566
รัฐมนตรีฯ พิมพ์ภัทรา ให้รัฐมนตรีช่วยว่าการกระทรวงวิสาหกิจและการผลิตในอิตาลี และคณะ เข้าพบปะหารือ
รัฐมนตรีฯ พิมพ์ภัทรา ให้รัฐมนตรีช่วยว่าการกระทรวงวิสาหกิจและการผลิตในอิตาลี และคณะ เข้าพบปะหารือ
วันที่ 4 ตุลาคม 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ให้นายวาเลนตีโน วาเลนตีนี (H.E. Mr.Valentino Valentini) รัฐมนตรีช่วยว่าการกระทรวงวิสาหกิจและการผลิตในอิตาลี และคณะ เข้าพบปะหารือแลกเปลี่ยนความคิดเห็นภาพรวมด้านเศรษฐกิจ อุตสาหกรรม การค้า การลงทุน ความสัมพันธ์ และความร่วมมือระหว่างไทย-สาธารณรัฐอิตาลี โดยมี นายณัฐพล รังสิตพล ปลัดกระทรวงอุตสาหกรรม นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย นางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม เข้าร่วม ณ ห้องรับรอง 1 ชั้น 2 อาคารสํานักงานปลัดกระทรวงอุตสาหกรรม
รัฐมนตรีช่วยว่าการกระทรวงวิสาหกิจและการผลิตในอิตาลี กล่าวว่า ความสัมพันธ์ทางการทูตของไทย-อิตาลี มีความแน่นแฟ้นยาวนานกว่า 150 ปี อีกทั้งมีเป้าหมาย นโยบายการพัฒนาประเทศ และอุตสาหกรรม ที่มีความคล้ายคลึงกัน อาทิ การสร้างความยั่งยืน ทั้งนี้ ปัจจุบันอิตาลีมี SME มากถึง 8 แสนราย โดยประเทศไทยถือเป็นประเทศเศรษฐกิจที่เชื่อมโยงการค้าระหว่างยุโรปและเอเชีย ซึ่งอิตาลีหวังว่าจะเป็นประเทศที่สามารถเชื่อมโยงยุโรปกับไทยด้วยเช่นกัน
รัฐมนตรีว่าการกระทรวงอุตสาหกรรม กล่าวขอบคุณ ที่ทางอิตาลี ให้ความสําคัญและเข้ามาลงทุนตั้งบริษัทฯ ในประเทศไทย พร้อมใช้วัตถุดิบของไทยในการผลิต ทําให้เกิดการจ้างงาน สร้างรายได้ สร้างความเชื่อมั่นให้นักลงทุนต่างชาติ ซึ่งกระทรวงอุตสาหกรรมมีหน่วยงานที่รองรับการลงทุน ได้แก่ การนิคมอุตสาหกรรมแห่งประเทศไทย ที่มีศักยภาพ สามารถสนับสนุนและส่งเสริมนักลงทุนในด้านสิ่งอํานวยความสะดวกต่าง ๆ ในโรงงานอุตสาหกรรม ทําเลพื้นที่ตั้งหลากหลายอยู่ทั่วภูมิภาคในไทย นอกจากนี้ยังกล่าวชื่นชมศักยภาพการผลิตของอิตาลี ทั้งในด้านอาหาร แฟชั่น ยานยนต์ อุตสาหกรรมต่าง ๆ รวมถึง SME ในอิตาลี ที่มีความเข้มแข็ง เป็นฐานรากที่สําคัญของเศรษฐกิจ และหวังเป็นอย่างยิ่งว่าความสัมพันธ์ระหว่างไทย-อิตาลี จะยังคงแน่นแฟ้นและยาวนานสืบไป
รัฐบาลไทย-ข่าวทำเนียบรัฐบาล-รัฐบาล ตั้ง คกก. จัดงานเฉลิมพระเกียรติพระบาทสมเด็จพระเจ้าอยู่หัว ในโอกาสมหามงคลเฉลิมพระชนมพรรษา 6 รอบ
วันพฤหัสบดีที่ 5 ตุลาคม 2566
รัฐบาล ตั้ง คกก. จัดงานเฉลิมพระเกียรติพระบาทสมเด็จพระเจ้าอยู่หัว ในโอกาสมหามงคลเฉลิมพระชนมพรรษา 6 รอบ
.....
ที่ประชุมครม. (3 ต.ค. 66) เห็นชอบแต่งตั้งคณะกรรมการอํานวยการจัดงานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ หรือ 72 พรรษา ในวันที่ 28 กรกฎาคม 2567 เพื่อพิจารณากําหนดนโยบายแนวทางการดําเนินงานการจัดงานเฉลิมพระเกียรติฯ ให้เป็นไปด้วยความเรียบร้อยและสมพระเกียรติยศ โดยมีคณะกรรมการฝ่ายต่าง ๆ จํานวน 7 คณะ
.
1. คณะกรรมการฝ่ายจัดพิธีการ มีรองนายกรัฐมนตรี (นายสมศักดิ์ เทพสุทิน) เป็นประธานกรรมการ
2. คณะกรรมการฝ่ายโครงการและกิจกรรม มีรองนายกรัฐมนตรี (นายสมศักดิ์ เทพสุทิน) เป็นประธานกรรมการ
3. คณะกรรมการฝ่ายประชาสัมพันธ์ มีรัฐมนตรีประจําสํานักนายกรัฐมนตรี (นางพวงเพ็ชร ชุนละเอียด) เป็นประธานกรรมการ
4. คณะกรรมการฝ่ายรักษาความปลอดภัยและการจราจร มีรองนายกรัฐมนตรี (พลตํารวจเอก พัชรวาท วงษ์สุวรรณ) เป็นประธานกรรมการ
5. คณะกรรมการฝ่ายจัดทําหนังสือจดหมายเหตุและหนังสือที่ มีรัฐมนตรีว่าการกระทรวงวัฒนธรรม (นายเสริมศักดิ์ พงษ์พานิช) เป็นประธานกรรมการ
6. คณะกรรมการฝ่ายกลั่นกรองการขอใช้งบประมาณ มีรองปลัดสํานักนายกรัฐมนตรีหรือผู้ตรวจราชการสํานักนายกรัฐมนตรีที่ได้รับมอบหมาย เป็นประธานกรรมการ
7. คณะกรรมการฝ่ายกลั่นกรองการขอใช้ตราสัญลักษณ์ มีผู้ทรงคุณวุฒิพิเศษประจําสํานักนายกรัฐมนตรี (นายภูมินทร ปลั่งสมบัติ) เป็นประธานกรรมการ
.
รายละเอียดเพิ่มเติม คลิกhttps://www.thaigov.go.th/news/contents/details/72892
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​รัฐมนตรีว่าการกระทรวงวัฒนธรรมเป็นประธานในพิธีทำบุญตักบาตรเพื่อความเป็นสิริมงคล ประจำเดือนตุลาคม 2566
วันพฤหัสบดีที่ 5 ตุลาคม 2566
​รัฐมนตรีว่าการกระทรวงวัฒนธรรมเป็นประธานในพิธีทําบุญตักบาตรเพื่อความเป็นสิริมงคล ประจําเดือนตุลาคม 2566
​รัฐมนตรีว่าการกระทรวงวัฒนธรรมเป็นประธานในพิธีทําบุญตักบาตรเพื่อความเป็นสิริมงคล ประจําเดือนตุลาคม 2566
รัฐมนตรีว่าการกระทรวงวัฒนธรรมเป็นประธานในพิธีทําบุญตักบาตรเพื่อความเป็นสิริมงคล ประจําเดือนตุลาคม 2566
วันที่ 4 ตุลาคม 2566 นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เป็นประธานในพิธีทําบุญตักบาตรเพื่อความเป็นสิริมงคล ประจําเดือนกันยายน 2566 โดยมี นายพลภูมิ วิภัติภูมิประเทศ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม ผู้บริหาร ข้าราชการ และเจ้าหน้าที่กระทรวงวัฒนธรรมเข้าร่วม ณ ห้องโถง ชั้น 1 และบริเวณด้านหน้าอาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-ครม. ขยายเวลา “แรงงานข้ามชาติ” อยู่และทำงานในไทย พร้อมลดค่าธรรมเนียม เหลือ 500 บาท
วันพฤหัสบดีที่ 5 ตุลาคม 2566
ครม. ขยายเวลา “แรงงานข้ามชาติ” อยู่และทํางานในไทย พร้อมลดค่าธรรมเนียม เหลือ 500 บาท
.....
ครม. (3ต.ค.66) เห็นชอบ เรื่อง การบริหารจัดการการทํางานของคนต่างด้าวเพื่อส่งเสริมขีดความสามารถในการแข่งขันของประเทศและส่งเสริมสิทธิประโยชน์ของแรงงาน การปรับลดอัตราค่าธรรมเนียมการตรวจลงตรา และค่าธรรมเนียมคําขออนุญาตเพื่ออยู่ในราชอาณาจักรเป็นการชั่วคราวต่อไป ตามบันทึกความเข้าใจว่าด้วยความร่วมมือด้านการจ้างแรงงาน มีสาระสําคัญ ดังนี้
.
1. ผ่อนผันให้แรงงานข้ามชาติ ตามมติ ครม. 5 ก.ค.66 ที่นายจ้างยื่นบัญชีรายชื่อต่อกรมการจัดหางาน ภายใน 31 ก.ค.66 แล้ว ต้องดําเนินการตามแนวทางที่มติ ครม.กําหนด เพื่อให้อยู่และทํางานได้ถึง 31 ก.พ.68
2. ผ่อนผันให้แรงงาน กัมพูชา ลาว และเมียนมา ที่เข้ามาทํางานตาม MOU วาระ 4 ปี จะครบในวันที่ 31 ธ.ค.66 อยู่และทํางานได้ ถึง 30 เม.ย.67 โดยระหว่างผ่อนผันให้นายจ้างขออนุญาตนําแรงงานที่ได้รับการผ่อนผัน เข้ามาทํางานตาม MOU และให้แรงงานเดินทางกลับประเทศต้นทางแล้วกลับเข้ามาไทยในโอกาสแรกโดยไม่ต้องมีระยะเวลาพัก 30 วัน
3. ลดค่าธรรมเนียมตรวจลงตรา จาก 2,000 เหลือ 500 บาท ค่าธรรมเนียมคําขออนุญาตอยู่ จาก 1,900 เหลือ 500 บาท ทั้งแรงงานที่เข้ามาทํางานตาม MOU และ แรงงานที่ได้รับอนุญาตให้เข้ามาอยู่ในราชอาณาจักรเป็นกรณีพิเศษ
.
แรงงานตาม MOU ที่การจ้างงานครบวาระ 4 ปี ดําเนินการได้ทันทีที่ประกาศกระทรวงมหาดไทยและกระทรวงแรงงานมีผลบังคับใช้ นายจ้างและสถานประกอบการติดตามข่าวสารได้จากกรมการจัดหางาน สํานักงานจัดหางาน กทม. พื้นที่ 1-10 สํานักงานจัดหางานจังหวัดทั่วประเทศ หรือ สายด่วน 1506 กด 2
.
อ่านเพิ่มเติม คลิก >>https://www.thaigov.go.th/news/contents/details/72908
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมว.ดีอี ตั้งโต๊ะหารือ แนวนโยบายการดำเนินงานและภารกิจสำคัญปี 2567
วันพฤหัสบดีที่ 5 ตุลาคม 2566
รมว.ดีอี ตั้งโต๊ะหารือ แนวนโยบายการดําเนินงานและภารกิจสําคัญปี 2567
รมว.ดีอี ตั้งโต๊ะหารือ แนวนโยบายการดําเนินงานและภารกิจสําคัญปี 2567
วันนี้ (5 ตุลาคม 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมหารือแนวนโยบายการดําเนินงานและภารกิจสําคัญ ปีงบประมาณ พ.ศ.2567 ของกระทรวงดิจิทัลเพื่อเศรษฐกิจและสังคม ทั้งภารกิจการดําเนินงานเร่งด่วนระยะสั้นไปจนถึงระยะยาวแบบครอบคลุม 3 มิติ สร้างรายได้ ขยายโอกาส ดูแลคุณภาพชีวิต และความมั่นคงของประชาชน ตั้งเป้าให้เศรษฐกิจโตและประชาชนมีรายได้ขั้นต่ําเพิ่ม เพื่อทําให้ประชาชนมีชีวิตที่มีความสุขและได้รับสวัสดิการที่เหมาะสมยิ่งขึ้น โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม พร้อมคณะผู้บริหารและหน่วยงานในสังกัดกระทรวงฯ เข้าร่วมหารือ ณ ห้องประชุม MDES 1 ชั้น 9 กระทรวงดิจิทัลเพื่อเศรษฐกิจและสังคม
_________________
รัฐบาลไทย-ข่าวทำเนียบรัฐบาล-นายกฯ ทดลองนั่งรถไฟฟ้า ย้ำรัฐบาลสนับสนุน เป็นอนาคตที่ดี ลดฝุ่น PM2.5 ทำให้โลกน่าอยู่
วันพฤหัสบดีที่ 5 ตุลาคม 2566
05/10/2566
นายกฯ ทดลองนั่งรถไฟฟ้า ย้ํารัฐบาลสนับสนุน เป็นอนาคตที่ดี ลดฝุ่น PM2.5 ทําให้โลกน่าอยู่
นายกฯ ทดลองนั่งรถไฟฟ้า ย้ํารัฐบาลสนับสนุน เป็นอนาคตที่ดี ลดฝุ่น PM2.5 ทําให้โลกน่าอยู่
วันนี้ (5 ตุลาคม 2566) ที่หน้าตึกภักดีบดินทร์ ทําเนียบรัฐบาล นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง เปิดเผยภายหลังได้ทดลองนั่งรถไฟฟ้า BYD SEAL ถึงความรู้สึกในการใช้รถน้ํามันและการใช้รถยนต์ไฟฟ้าว่า เรื่องสมรรถภาพเป็นเรื่องหนึ่ง แต่คิดว่าเป็นเรื่องของหลักการทํางานมากกว่า ทุกวันนี้อย่าไปคิดว่ารถอะไรสวยหรือไม่สวย ขอให้คิดถึงประโยชน์การใช้งาน ขอเพียงแค่นําไปสู่จุดหมายปลายทางได้ โดยที่ทําให้โลกสะอาดขึ้นถือเป็นเรื่องที่น่าสนับสนุน โดยนายกรัฐมนตรีกล่าวว่าไม่ได้มาโฆษณารถ แต่มาโฆษณาแนวคิด เพราะ EV เป็นอนาคตที่ดี เป็นเรื่องที่รัฐบาลสนับสนุน พร้อมย้ําว่าขณะนี้มีการนําเข้ารถยนต์ไฟฟ้ามาในประเทศไทยจํานวนมากจากหลายผู้ผลิต
สําหรับการเพิ่มจุดชาร์จรถยนต์ไฟฟ้า เนื่องจากต่างจังหวัดยังมีที่ชาร์จน้อย ซึ่งส่วนตัวคิดว่าเรื่องนี้เป็นเรื่องที่รัฐบาลประชาสัมพันธ์น้อยเกินไป เพราะปัจจุบันมีสถานีชาร์จจํานวนมากแล้ว ทั้งแบบ fast charge slow charge medium charge รวมถึงที่บ้านและคอนโดมิเนียมก็มีสถานีชาร์จอยู่แล้ว และขณะนี้ในหลายสถานีบริการน้ํามันมีการพัฒนาและเพิ่มจุดชาร์จ ซึ่งเรื่องนี้ถือเป็นเรื่องที่ดี เพราะจะได้ลดฝุ่น PM2.5 และทําให้โลกน่าอยู่ขึ้น จุดนี้เป็นเรื่องที่น่าชื่นชม ซึ่งคนที่สนใจรถไฟฟ้าลองไปศึกษาดู
ส่วนจะมีการนํารถยนต์ไฟฟ้าไปใช้ในหน่วยราชการหรือไม่นั้น นายกรัฐมนตรีกล่าวว่า ถือเป็นแนวคิดที่ดี แต่ต้องพิจารณาถึงเรื่องงบประมาณ และต้องดูเรื่องอายุการใช้งานด้วย พร้อมขอบคุณสื่อมวลชนถือเป็นข้อเสนอที่ดี และกล่าวว่าจะนําข้อเสนอแนะนี้เข้าไปสั่งการในคณะรัฐมนตรี (ครม.) ให้นํารถไฟฟ้ามาใช้ แต่ต้องดูเรื่องค่าใช้จ่ายด้วย สําหรับรัฐบาลจะมีนโยบายรถยนต์ไฟฟ้าคันแรกหรือไม่ นายกรัฐมนตรีกล่าวว่ายังไม่คิดเรื่องนี้ เพราะไม่ใช่ประชานิยม แต่คิดว่า EV เป็นยานพาหนะที่ทําให้โลกสะอาดขึ้น
รัฐบาลไทย-ข่าวทำเนียบรัฐบาล-กต.-กก. อำนวยความสะดวกญาติผู้เสียชีวิต จีน-เมียนมา เดินทางมาไทย พร้อมจัดพิธีทางศาสนา ย้ำทำความเข้าใจนักท่องเที่ยว กำหนด 4 มาตรการป้องกันเกิดเหตุซ้ำ
วันพฤหัสบดีที่ 5 ตุลาคม 2566
05/10/2566
กต.-กก. อํานวยความสะดวกญาติผู้เสียชีวิต จีน-เมียนมา เดินทางมาไทย พร้อมจัดพิธีทางศาสนา ย้ําทําความเข้าใจนักท่องเที่ยว กําหนด 4 มาตรการป้องกันเกิดเหตุซ้ํา
กต.-กก. อํานวยความสะดวกญาติผู้เสียชีวิต จีน-เมียนมา เดินทางมาไทย พร้อมจัดพิธีทางศาสนา ย้ําทําความเข้าใจนักท่องเที่ยว กําหนด 4 มาตรการป้องกันเกิดเหตุซ้ํา
วันนี้ (5 ตุลาคม 2566) เวลา 13.20 น. ณ บริเวณทางเชื่อมตึกภักดีบดินทร์และตึกไทยคู่ฟ้า ทําเนียบรัฐบาล นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา และ นายจักรพงษ์ แสงมณี รัฐมนตรีช่วยว่าการกระทรวงการต่างประเทศ แถลงเรื่องการให้ความช่วยเหลือนักท่องเที่ยวกรณีเหตุการณ์สยามพารากอน โดยนายจักรพงษ์ กล่าวว่า ได้มีการติดต่อพูดคุยกับสถานเอกอัครราชทูตสาธารณรัฐประชาชนจีน สถานเอกอัครราชทูตเมียนมา และสถานเอกอัครราชทูตสาธารณรัฐประชาธิปไตยประชาชนลาว เพื่อสร้างความเข้าใจแก่เอกอัครราชทูต พร้อมกับได้เดินทางไปเยี่ยมผู้บาดเจ็บที่โรงพยาบาลจุฬาลงกรณ์และโรงพยาบาลกรุงเทพคริสเตียน นอกจากนี้ทางกระทรวงการต่างประเทศได้มีการประชุมในส่วนของการเตรียมความพร้อมของมาตรการต่าง ๆ
นางสาวสุดาวรรณ กล่าวต่อว่า จากที่มีนักท่องเที่ยวจีนเสียชีวิต ทางประเทศไทยได้อํานวยความสะดวกให้กับญาติในการเดินทางเข้ามาในประเทศแล้ว ส่วนมาตรการการเยียวยานั้นกําลังดําเนินการอยู่ โดยมีคณะกรรมการกองทุนเงินช่วยเหลือผู้ประสบสาธารณภัยสํานักนายกรัฐมนตรีให้การดูแล รายละเอียดนั้นจะแจ้งให้ทราบภายในวันพฤหัสบดีนี้ ส่วนผู้ได้รับบาดเจ็บพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี รับไว้ในพระราชานุเคราะห์ นอกจากนั้นกระทรวงยุติธรรม กระทรวงสาธารณสุข และกระทรวงการพัฒนาสังคมและความมั่นคงของมนุษย์จะเข้ามาช่วยดูแลผู้ที่ได้รับผลกระทบจากเหตุการณ์ในครั้งนี้ด้วย
ขณะที่ผู้เสียชีวิตชาวเมียนมา ในวันพรุ่งนี้แม่ของผู้เสียชีวิตจะเดินทางมาถึงไทย ซึ่งทางการไทยได้จัดเตรียมพิธีทางศาสนาไว้ให้ในประเทศไทย พร้อมย้ําว่าตอนนี้ได้สร้างความมั่นใจให้กับนักท่องเที่ยว ในเรื่องการรักษาความปลอดภัย และได้หารือถึงแนวทางป้องกันสําหรับพื้นที่ที่มีคนเยอะ ๆ เช่น บริเวณห้างสรรพสินค้า ซึ่งจะต้องหารือกันว่าจะมีการเพิ่มจุดตรวจอาวุธทางเข้าออกเพิ่มเติมหรือไม่
นายจักรพงษ์ กล่าวว่า เรื่องของมาตรการป้องกันการเกิดเหตุซ้ํานั้น ได้มีการกําหนดมาตรการออกมา 4 มาตรการ โดยทางสํานักงานตํารวจแห่งชาติ จะให้ตํารวจเพิ่มกําลังพลในแหล่งชุมชน รวมถึงให้กระทรวงดิจิทัลเพื่อเศรษฐกิจและสังคม ปิดเว็บไซต์ที่ทําการขาย การดัดแปลงอาวุธแบลงค์กัน และช่องวิดีโอที่สอนการดัดแปลงอาวุธแบลงค์กัน ตลอดจนเพิ่มมาตรการหากจะนําเข้าอุปกรณ์แบลงค์กันต้องได้รับอนุญาตจากระทรวงมหาดไทยเท่านั้น และกระทรวงดิจิทัลเพื่อเศรษฐกิจและสังคมจะนําเทคโนโลยีการแจ้งเตือนมาใช้ส่งข้อความแจ้งเตือนภัยให้กับประชาชน
รัฐบาลไทย-ข่าวทำเนียบรัฐบาล-กรมทางหลวงชนบท แนะนำประชาชนเลี่ยงใช้สะพานศรีมงคลวชิรานุสรณ์ จังหวัดกำแพงเพชร
วันพฤหัสบดีที่ 5 ตุลาคม 2566
กรมทางหลวงชนบท แนะนําประชาชนเลี่ยงใช้สะพานศรีมงคลวชิรานุสรณ์ จังหวัดกําแพงเพชร
เนื่องจากได้รับผลกระทบจากร่องมรสุมทางภาคเหนือ พร้อมเร่งบรรเทาความเดือดร้อนให้กับประชาชนตามนโยบายรัฐมนตรีว่าการกระทรวงคมนาคม
กรมทางหลวงชนบท (ทช.) โดยสํานักบํารุงทาง กระทรวงคมนาคม แจ้งว่าจากสถานการณ์ ร่องมรสุมพัดผ่านทางภาคเหนือทําให้เกิดฝนตกหนักอย่างต่อเนื่อง มีน้ําป่าจํานวนมากไหลเข้ามาในพื้นที่ความรุนแรงของกระแสน้ํากัดเซาะฐานรากสะพาน ส่งผลให้สะพานศรีมงคลวชิรานุสรณ์ บนถนนสาย กพ.1038 แยก ทล.1 - บ้านวังแขม อําเภอคลองขลุง จังหวัดกําแพงเพชร สะพานคอนกรีตเสริมเหล็กความยาว 560 เมตร มีอายุการใช้งานประมาณ 20 ปี ได้รับความเสียหาย เนื่องจากสะพานตั้งอยู่บริเวณโค้งน้ําที่มีลักษณะเป็นชั้นทราย รวมถึงกระแสน้ําได้เปลี่ยนทิศทางการไหลไปยังบริเวณร่องริมตลิ่งกัดเซาะทรายใต้ตอม่อ ส่งผลให้ตอม่อสะพานเกิดการทรุดตัว 1 ตับ คานสะพานหลุดจากตอม่อ 2 ช่วง ความยาวรวม 60 เมตร ไม่สามารถสัญจรผ่านได้ในขณะนี้ ทั้งนี้ ทช. ได้ติดตามและประเมินสถานการณ์อย่างใกล้ชิดเพื่อเร่งบรรเทาความเดือดร้อนให้กับประชาชน ตามนโยบาย นายสุริยะ จึงรุ่งเรืองกิจ รัฐมนตรีว่าการกระทรวงคมนาคม โดยการติดตั้งป้ายงดใช้สะพาน ติดตั้งป้ายเส้นทางเลี่ยง ตลอดจนอุปกรณ์อํานวยความปลอดภัย พร้อมจัดเจ้าหน้าที่จากแขวงทางหลวงชนบทกําแพงเพชรเฝ้าระวังตลอด 24 ชั่วโมง หลังจากปริมาณน้ําลดลงจะเร่งดําเนินการติดตั้งสะพานเบลีย์ เพื่ออํานวยความสะดวกให้กับประชาชนสามารถใช้สัญจรได้ชั่วคราวก่อน จึงขอแนะนําประชาชนโปรดหลีกเลี่ยงการใช้สะพานดังกล่าว โดยสามารถใช้สะพานบริเวณใกล้เคียงได้ 2 แห่ง อยู่ห่างออกไปประมาณ 15 กิโลเมตร ดังนี้ 1) ด้านเหนือน้ํา สะพานเฉลิมพระเกียรติ 2 ตําบลคลองขลุง อําเภอคลองขลุง จังหวัดกําแพงเพชร และ 2) ด้านท้ายน้ํา สะพานขาณุวรลักษบุรี ตําบลป่าพุทรา อําเภอขาณุวรลักษบุรี จังหวัดกําแพงเพชร หลังจากเข้าสู่สภาวะปกติ ทช. จะเข้าเร่งดําเนินการสํารวจออกแบบเพื่อฟื้นฟู โดยใช้งบประมาณในปี 2567 ในการดําเนินการต่อไป
อย่างไรก็ตาม ทช. จะติดตามสถานการณ์อุทกภัยอย่างต่อเนื่อง และจะให้ความช่วยเหลือประชาชนอย่างเต็มกําลัง โดยจะรายงานให้รับทราบเป็นระยะ ๆ หากเกิดเหตุอุทกภัยบริเวณสายทางประชาชนสามารถแจ้งเหตุอุทกภัยได้ที่แขวงทางหลวงชนบทกําแพงเพชร โทรศัพท์ 055 710 031 หรือสายด่วน ทช. 1146
รัฐบาลไทย-ข่าวทำเนียบรัฐบาล-ดีอี เปิดสัมมนา "คดีภัยออนไลน์" สร้างเกราะป้องกัน
วันพฤหัสบดีที่ 5 ตุลาคม 2566
ดีอี เปิดสัมมนา "คดีภัยออนไลน์" สร้างเกราะป้องกัน
ดีอี เปิดสัมมนา "คดีภัยออนไลน์" สร้างเกราะป้องกัน
วันนี้(5ตุลาคม2566)นางสาวพิยะดาสุดกังวาลรักษาการที่ปรึกษาด้านการสื่อสารกระทรวงดิจิทัลเพื่อเศรษฐกิจและสังคม(ดีอี)เป็นประธานในพิธีเปิดการจัดงานสัมมนาสําหรับประชาชนทั่วไปผู้ให้บริการอินเทอร์เน็ตเครือข่ายเฝ้าระวังภัยออนไลน์ภาครัฐและเอกชนในหัวข้อ“คดีภัยออนไลน์”จัดโดยกองป้องกันและปราบปรามการกระทําความผิดทางเทคโนโลยีสารสนเทศสํานักงานปลัดกระทรวงดีอีเนื่องจากปัจจุบันมีอาชญากรรมทางเทคโนโลยีสารสนเทศจํานวนมากโดยในปีพ.ศ.2565 -ปัจจุบันมีจํานวนคดีออนไลน์จํานวน32,000เรื่องเช่นการหลอกลวงการปลอมแปลงการโพสต์กลั่นแกล้งการโพสต์ข้อความเพื่อเกิดความวุ่นวายในสังคม(Fake News)การขายของที่ผิดกฎหมายสื่อลามกอนาจารและการหมิ่นสถาบันจนทําให้เกิดความแตกแยกซึ่งมีแนวโน้มรุ่นแรงและก่อให้เกิดความเสียหายมากขึ้นทั้งนี้เพื่อเป็นสร้างความรู้ความเข้าใจให้ทันต่อสถานการณ์และเทคโนโลยีที่มีการพัฒนาเปลี่ยนแปลงอยู่เสมออันจะทําให้เกิดแนวการป้องกันและรักษาความปลอดภัยบนโลกออนไลน์ได้ดียิ่งขึ้นโดยมีผู้เข้าร่วมในงานจํานวน120คนและเข้าร่วมแบบออนไลน์260คนณห้องบุษราคมชั้น2โรงแรมไดมอนด์ปาร์คอินน์เชียงรายรีสอร์ทจังหวัดเชียงราย
____________
รัฐบาลไทย-ข่าวทำเนียบรัฐบาล-ปลื้ม! งาน OTOP Midyear 2023 ยอดจำหน่ายทะลุ 447 ล้านบาท ผู้เที่ยวชมงานกว่า 1.6 แสนคน
วันพฤหัสบดีที่ 5 ตุลาคม 2566
ปลื้ม! งาน OTOP Midyear 2023 ยอดจําหน่ายทะลุ 447 ล้านบาท ผู้เที่ยวชมงานกว่า 1.6 แสนคน
.....
ปิดฉากลงเป็นที่เรียบร้อยแล้วสําหรับงาน "OTOP Midyear 2023" ที่จําหน่ายสินค้า OTOP และผลิตภัณฑ์ของชุมชน คัดสรรจากทั่วทุกภูมิภาคของไทย จัดขึ้นในระหว่างวันที่ 23 ก.ย. - 1 ต.ค. 66 ณ ศูนย์แสดงสินค้าและการประชุมอิมแพค เมืองทองธานี จัดโดย กรมการพัฒนาชุมชน กระทรวงมหาดไทย เพื่อส่งเสริมการตลาด สร้างรายได้ให้กับผู้ประกอบการ OTOP
.
ซึ่งตลอด 9 วัน มียอดการจําหน่ายรวมกว่า 447 ล้านบาท มีผู้เที่ยวชม และอุดหนุนสินค้า 166,143 คน ผลิตภัณฑ์ที่ได้รับความนิยมเลือกซื้อ 5 อันดับแรก คือ
1) กลุ่มผ้าและเครื่องแต่งกาย มียอดจําหน่าย 136,425,482 บาท
2) โซนศิลปิน OTOP มียอดจําหน่าย 62,679,372 บาท
3) OTOP ชวนชิม ผักและผลไม้ มียอดจําหน่าย 44,851,189 บาท
4) ของใช้ ของตกแต่ง 41,754,483 บาท
5) โซน OTOP ขึ้นเครื่อง 35,388,990 บาท
.
รัฐบาลให้ความสําคัญต่อการสร้างงาน สร้างอาชีพ สร้างรายได้ของประชาชน ขยายผลและสนับสนุนให้มีโครงการหนึ่งตําบล หนึ่งผลิตภัณฑ์ (OTOP) ส่งเสริมให้ความรู้แก่ผู้ประกอบการ มุ่งยกระดับคุณภาพมาตรฐานผลิตภัณฑ์ให้สอดคล้องกับความต้องการของตลาด รวมทั้งเพิ่มช่องทางการตลาดให้มีความหลากหลายมากยิ่งขึ้น สร้างเศรษฐกิจฐานรากที่เข้มแข็งของประเทศ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-PM to follow up on flood situation in Ubon Ratchathani
วันพฤหัสบดีที่ 5 ตุลาคม 2566
05/10/2566
PM to follow up on flood situation in Ubon Ratchathani
PM to follow up on flood situation in Ubon Ratchathani
October 3, 2023, at 11.40hrs, at the Command Building I, Government House, following the weekly cabinet meeting, Prime Minister and Minister of Finance Srettha Thavisin disclosed about the current flood in several areas that the situation now remains in control. He has instructed members of the cabinet and MPs to provide immediate help and relief to flood-affected victims in their respective areas.
This Friday, the Prime Minister is also scheduled to pay a field visit to Ubon Ratchathani province where long-lasting flood occurs very often, badly affecting the province’s cultivation areas. With regard to the long-term preventive scheme, the Government will come up with ‘no-flood, no drought’ integrative plan which will be announced later. The Prime Minister added that water for public consumption remains adequate, while ecosystem conservation management is also intact. However, the issues of concern is farming. With flood being the problem now and the dry season looming over in the next 6 months, proper water resource management is urgently needed. Water for industrial usage is also another crucial concern. The Government plans to address the issue in a proactive manner to prevent water shortage for industrial use.
The Prime Minister also informed that the Government is closely monitoring baht depreciation, and there is no need now for the government to intervene. Besides, there is also an upside from the situation of baht depreciation. Export and tourism, which accounts for over 50% and 20% of the country’s GDP respectively, will be boosted as a result. He also admitted the impact of baht depreciation over prices of imported gasoline, but the Government has also planned on alternative energy as a long-term solution to the problem.
On his meetings with high-ranking government officials, and heads of public agencies, the Prime Minister wanted those meetings to be rather unofficial and simple to facilitate more engaged and directed conversation, information-sharing, and idea-generating. With regard to the conflict between top police officers, he was informed that there was a talk to clear the air, and added that differing opinions at workplaces is common. The more important thing is that everyone work together to ensure national security and public safety.
The Prime Minister has also met with the Bank of Thailand Governor to discuss the digital wallet policy and related medium and long-term impact. He affirmed that even if any emergency situation occurs, Thailand’s trade and financial stability remains intact. The Prime Minister also clarified the Government’s decision to delay arms procurement plans for fiscal year 2024 that this is not a priority for budget expenditure. Unnecessary plans under other government agencies would also be reviewed, as the budget should be spent on the more needy plans and projects for the best interest of the country and people.
รัฐบาลไทย-ข่าวทำเนียบรัฐบาล-การรถไฟแห่งประเทศไทย จัดขบวนรถหยุดรับ-ส่ง อำนวยความสะดวกแก่ประชาชน ที่เดินทางเข้าร่วมพิธีพระราชทานปริญญาบัตร มหาวิทยาลัยมหิดล ศาลายา
วันพฤหัสบดีที่ 5 ตุลาคม 2566
การรถไฟแห่งประเทศไทย จัดขบวนรถหยุดรับ-ส่ง อํานวยความสะดวกแก่ประชาชน ที่เดินทางเข้าร่วมพิธีพระราชทานปริญญาบัตร มหาวิทยาลัยมหิดล ศาลายา
ในวันที่ 7 และ 9-10 ตุลาคม 2566
นายเอกรัช ศรีอาระยันพงษ์ หัวหน้าสํานักงานผู้ว่าการ การรถไฟแห่งประเทศไทย (รฟท.) เปิดเผยว่า ตามที่มหาวิทยาลัยมหิดล ศาลายา มีกําหนดจัดพิธีพระราชทานปริญญาบัตรแก่ผู้สําเร็จการศึกษาจากมหาวิทยาลัยมหิดล ประจําปีการศึกษา 2565 ณ มหาวิทยาลัยมหิดล ศาลายา ซึ่งมีกําหนดวันซ้อมใหญ่ ในวันที่ 7 ตุลาคม 2566 และวันพระราชทานปริญญาบัตร ในวันที่ 9 – 10 ตุลาคม 2566 โดยมีผู้เข้ารับปริญญาบัตรและผู้เดินทางเข้าร่วมงานมากกว่า 2 หมื่นคนต่อวัน
ในการนี้ รฟท. จึงได้จัดให้ขบวนรถไฟ บริการหยุดรับ - ส่ง อํานวยความสะดวกสําหรับผู้ที่จะเดินทางเข้าร่วมแสดงความยินดีแก่บัณฑิตที่เข้ารับพระราชทานปริญญาบัตร ในวันที่ 7 ตุลาคม 2566 และวันที่ 9 – 10 ตุลาคม 2566 จํานวน 32 เที่ยวต่อวัน ไป-กลับ ในอัตราค่าโดยสารพิเศษ เริ่มต้นที่ 4 บาท เพื่อเป็นการเพิ่มทางเลือกในการเดินทางแก่ประชาชนผู้เดินทาง เข้าร่วมพิธีได้อย่างสะดวก ประหยัด ตามนโยบายนายนิรุฒ มณีพันธ์ ผู้ว่าการรถไฟแห่งประเทศไทย ที่สนับสนุนนโยบายรัฐบาล และกระทรวงคมนาคม ในการส่งเสริมให้ประชาชนใช้ระบบขนส่งสาธารณะทางราง เพื่อช่วยประหยัดพลังงาน และแก้ไขปัญหาจราจรบริเวณโดยรอบ
ทั้งนี้ ในการจัดขบวนรถหยุดรับ-ส่ง ทั้ง 32 เที่ยวต่อวัน จะมีให้บริการ ทั้งขบวนรถไฟทางไกล ขบวนรถ FEEDER และขบวนรถไฟชานเมืองสายสีแดง ช่วงบางซื่อ – ตลิ่งชัน ที่เชื่อมโยงถึงกัน โดยคาดว่าจะมีผู้ใช้บริการรถไฟ ไม่ต่ํากว่า 5,000 คนต่อวัน สําหรับผู้โดยสารที่มีความประสงค์ เข้าร่วมพิธีพระราชทานปริญญาบัตร มหาวิทยาลัยมหิดล ศาลายา โดยขบวนรถไฟ สามารถสอบถามรายละเอียดเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-รมว.แรงงาน “พิพัฒน์” ห่วงน้ำท่วม สั่งหน่วยงานระดมช่วยเหลือผู้ประสบภัยเร่งด่วน
วันพฤหัสบดีที่ 5 ตุลาคม 2566
05/10/2566
รมว.แรงงาน “พิพัฒน์” ห่วงน้ําท่วม สั่งหน่วยงานระดมช่วยเหลือผู้ประสบภัยเร่งด่วน
รมว.แรงงาน “พิพัฒน์” ห่วงน้ําท่วม สั่งหน่วยงานระดมช่วยเหลือผู้ประสบภัยเร่งด่วน
เมื่อวันที่ 5 ตุลาคม 2566 นายพิพัฒน์ รัชกิจประการ รัฐมนตรีว่าการกระทรวงแรงงาน เปิดเผยถึงความคืบหน้าการให้ความช่วยเหลือผู้ประสบอุทกภัยจากสถานการณ์น้ําท่วมในพื้นที่หลายจังหวัดในขณะนี้ ในส่วนของกระทรวงแรงงานผมได้สั่งการให้หน่วยงานในสังกัดทุกจังหวัดที่ประสบอุทกภัยบูรณาการให้ความช่วยเหลือประชาชนเป็นการเร่งด่วน บูรณาการสนับสนุนความช่วยเหลือผู้ใช้แรงงาน ลูกจ้างผู้ประกันตน และประชาชนในพื้นที่ที่ได้รับความเดือดร้อนกับทางจังหวัด โดยเฉพาะการเคลื่อนย้ายประชาชนไปในสถานที่ที่ปลอดภัย จัดที่พักพิงชั่วคราว และสนับสนุนเครื่องอุปโภคบริโภคของใช้ที่จําเป็นเพื่อบรรเทาความเดือดร้อนในเบื้องต้น
นายพิพัฒน์ ยังกล่าวถึงมาตรการช่วยเหลือผู้ประสบอุทกภัยของกระทรวงแรงงาน โดยแบ่งเป็น 3 ระยะคือ
1) ระยะก่อนเกิดภัย เฝ้าระวังติดตามสถานการณ์สถานประกอบการที่ได้รับผลกระทบ และมีแนวโน้มจะมีการเลิกจ้างแรงงาน จัดเตรียม แรงงานที่มีความรู้ทางเทคนิค จัดหาอุปกรณ์เครื่องมือ บุคลากรและยานพาหนะเพื่อใช้ในการให้ความช่วยเหลือ จัดทําสุขาลอยน้ํา และ ตรวจสถานประกอบกิจการให้ปฏิบัติตามกฎหมายความปลอดภัยในการทํางาน
2) ระยะเกิดภัย ตรวจสอบข้อมูลแรงงานที่ได้รับผลกระทบเพื่อให้การช่วยเหลือคุ้มครองตามกฎหมายแรงงาน สิทธิประโยชน์กรณีว่างงานแก่ผู้ประกันตนกรณีนายจ้างหยุดให้บริการชั่วคราวเนื่องจากเหตุสุดวิสัย
3) ระยะฟื้นฟูภายหลังน้ําลด การออกประกาศขอความร่วมมือจากสถานประกอบการให้ลูกจ้างหยุดงานโดยไม่ถือเป็นวันลาหรือเป็นความผิดต่อข้อบังคับเกี่ยวกับการทํางาน ให้บริการจัดหางานและส่งเสริมการประกอบอาชีพ โครงการจ้างงานเร่งด่วนและพัฒนาทักษะฝีมือ โดยสนับสนุนค่าตอบแทน รวมถึงวัสดุอุปกรณ์ฝึกอาชีพ เพื่อให้ประชาชนมีรายได้อย่างต่อเนื่อง สามารถดํารงชีพได้หลังจากน้ําลดและรอการฟื้นฟู จัดหน่วยให้บริการซ่อมอุปกรณ์เครื่องใช้ไฟฟ้า และเครื่องยนต์เล็กเพื่อการเกษตร เพื่อลดรายจ่ายของประชาชนที่อุปกรณ์ไฟฟ้าได้รับความเสียหาย รวมถึงตรวจสอบความปลอดภัยของสายไฟภายในบ้าน ดูแลสิทธิประโยชน์ให้แก่ผู้ประสบภัย ทั้งในเรื่องสิทธิประกันสังคม สิทธิตามกฎหมายคุ้มครองแรงงานภายหลังน้ําลด จัดทีมแพทย์และพยาบาลร่วมกับโรงพยาบาลในเครือข่ายให้บริการตรวจรักษาเบื้องต้นในพื้นที่ที่ได้รับผลกระทบ
ทั้งนี้ ลูกจ้าง นายจ้าง และประชาชนที่ประสบอุทกภัยได้รับความเดือดร้อนและต้องการขอรับความช่วยเหลือจากหน่วยงานในสังกัดกระทรวงแรงงาน สามารถติดต่อสอบถามรายละเอียดได้ที่สายด่วนกระทรวงแรงงาน 1506
++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-เหล่ากาชาดจังหวัดเลย ลงพื้นที่ตรวจเยี่ยมผู้ประสบอุทกภัย พร้อมให้กำลังใจและมอบถุงยังชีพให้กับประชาชนผู้ประสบอุทกภัยในพื้นที่จังหวัดเลย
วันอาทิตย์ที่ 1 ตุลาคม 2566
01/10/2566
เหล่ากาชาดจังหวัดเลย ลงพื้นที่ตรวจเยี่ยมผู้ประสบอุทกภัย พร้อมให้กําลังใจและมอบถุงยังชีพให้กับประชาชนผู้ประสบอุทกภัยในพื้นที่จังหวัดเลย
เหล่ากาชาดจังหวัดเลย ลงพื้นที่ตรวจเยี่ยมผู้ประสบอุทกภัย พร้อมให้กําลังใจและมอบถุงยังชีพให้กับประชาชนผู้ประสบอุทกภัยในพื้นที่จังหวัดเลย
วันนี้ (1 ต.ค. 66) นางวราภรณ์ เสริมภักดีกุล นายกเหล่ากาชาดจังหวัดเลย/ประธานแม่บ้านมหาดไทยจังหวัดเลย เปิดเผยว่า ตนได้มอบหมายให้ นางสุภาวดี โชตินพรัตน์ กรรมการเหล่ากาชาดจังหวัดเลย คณะทํางานชมรมแม่บ้านมหาดไทยจังหวัดเลย ลงพื้นที่เยี่ยมให้กําลังใจ พร้อมมอบถุงยังชีพให้กับประชาชนผู้ได้รับผลกระทบจากเหตุอุทกภัย ในพื้นที่เทศบาลตําบลภูกระดึง เและตําบลผานกเค้า อําเภอภูกระดึง จังหวัดเลย โดยมี นายภูริวัจน์ โชตินพรัตน์ นายอําเภอภูกระดึง นายกล้าณรงค์ ผุยชาดํา นายกเทศบาลตําบลภูกระดึง นายธีระวัฒน์ สิงหกิจรุ่งเรือง นายกองค์การบริหารส่วนตําบลภูกระดึง ฝ่ายปกครองอําเภอภูกระดึง กํานัน ผู้ใหญ่บ้าน ร่วมลงพื้นในครั้งนี้ด้วย
นางวราภรณ์ เสริมภักดีกุล นายกเหล่ากาชาดจังหวัดเลย/ประธานแม่บ้านมหาดไทยจังหวัดเลย กล่าวว่า จังหวัดเลยนําโดยนายทวี เสริมภักดีกุล ผู้ว่าราชการจังหวัดเลย และเหล่ากาชาดจังหวัดเลย พร้อมให้การช่วยเหลือพี่น้องประชาชนให้กลับมาใช้ชีวิตได้อย่างเป็นปกติสุขโดยเร็ว รวมทั้งเตรียมการในการสํารวจเยียวยาภายหลังสถานการณ์บรรเทาลง โดยจะมีการลงพื้นที่ตรวจเยี่ยมให้กําลังใจพี่น้องประชาชนที่ประสบอุทกภัยร่วมกับภาคีเครือข่าย เพื่อช่วยเหลือดูแลประชาชนที่ได้รับผลกระทบจากสถานการณ์อุทกภัยในพื้นที่จนกว่าสถานการณ์จะเข้าสู่ภาวะปกติ อีกทั้งยังได้ประสานไปยังส่วนราชการที่เกี่ยวข้องให้ช่วยกันดําเนินการช่วยเหลือประชาชนที่ประสบอุทกภัยอย่างเต็มที่
นางวราภรณ์ เสริมภักดีกุล นายกเหล่ากาชาดจังหวัดเลย/ประธานแม่บ้านมหาดไทยจังหวัดเลย กล่าวว่า เหล่ากาชาดจังหวัดเลยได้ลงพื้นที่เยี่ยมให้กําลังใจ พร้อมมอบถุงยังชีพให้กับประชาชนผู้ได้รับผลกระทบจากเหตุอุทกภัย ในพื้นที่เทศบาลตําบลภูกระดึง และตําบลผานกเค้า อําเภอภูกระดึง จังหวัดเลย จํานวน 99 ชุด ใน 6 จุด ดังนี้ จุดที่ 1 ศูนย์สาธารณสุขมูลฐานชุมชน (ศสมช.) บ้านผานกเค้า มอบถุงยังชีพจํานวน 57 ถุง จุดที่ 2 บ้านศรีศักดา มอบถุงยังชีพจํานวน 17 ถุง จุดที่ 3 บ้านนายาง มอบถุงยังชีพจํานวน 12 ถุง จุดที่ 4 บ้านนายางเหนือ มอบถุงยังชีพจํานวน 7 ถุง จุดที่ 5 บ้านสงป่าเปลือย มอบถุงยังชีพจํานวน 3 ถุง และจุดที่ 6 บ้านทุ่งใหญ่ มอบถุงยังชีพจํานวน 3 ถุง
นางวราภรณ์ เสริมภักดีกุล นายกเหล่ากาชาดจังหวัดเลย/ประธานแม่บ้านมหาดไทยจังหวัดเลย กล่าวในตอนท้ายว่า ขอขอบคุณทุกหน่วยงานที่ได้ให้การสนับสนุนถุงยังชีพในครั้งนี้ โดยหากพี่น้องประชาชนต้องการขอรับความช่วยเหลือ สามารถติดต่อสายด่วนนิรภัย โทร. 1784 ได้ตลอด 24 ชั่วโมง